कहा-टाइमलेस काम करने की ऊर्जा देती है; जियो पॉलिटिकल टेंशन से देशों के बीच तनाव बढ़ा
Uttar Pradesh Varanasi G20 Summit Update पीएम ने कहा, "काशी की स्पिरिट टाइमलेस काम करने की ऊर्जा देती है। इसमें भारत की विविध विरासत का सार है।
वाराणसी में G-20 सम्मेलन के दूसरे दिन सोमवार को प्रधानमंत्री मोदी भी वर्चुअली जुड़े। उन्होंने 20 देशों से आए 200 से ज्यादा विदेशी मेहमानों का स्वागत किया। पीएम ने अपने भाषण में एक तरफ जहां काशी की स्पिरिट का जिक्र किया। वहीं, दुनिया के दक्षिणी देश यानी ग्लोबल साउथ के बीच जियो पॉलिटिकल टेंशन की वजह से बढ़ते तनाव का मुद्दा भी उठाया। उन्होंने कहा कि तनाव की स्थिति से मानवता का नुकसान है। ऐसे में हमें इससे पार पाना है।
पीएम ने कहा, "काशी की स्पिरिट टाइमलेस काम करने की ऊर्जा देती है। इसमें भारत की विविध विरासत का सार है। यह देश के सभी हिस्सों के लोगों के लिए कनवर्जन प्वाइंट की तरह काम करता है। दुनिया का सबसे प्राचीन जिंदा शहर वाराणसी डेमोक्रेसी का जन्मदाता है। काशी ज्ञान का केंद्र है। डिस्कशन, डिबेट, कल्चर और आध्यात्मिकता सब कुछ यहां सैकड़ों साल से हैं।"
उन्होंने आगे कहा, "मैं काशी का सांसद हूं, इसलिए ऐसा नहीं कह रहा हूं। काशी की गंगा आरती, सारनाथ प्रेरित करते हैं।"
"हम साथ काम करें, कोई भी देश पीछे न रहे"
पीएम मोदी ने 200 से ज्यादा विदेशी डेलिगेट्स से कहा, "विकास को बनाए रखना हमारा सामूहिक जिम्मेदारी है। सस्टनेबल डेवलपमेंट (SDG) के लिए हम एक साथ काम करें। कोई भी देश पीछे न रहे। दुनिया को मजबूत संदेश देना होगा कि हमारे पास एक बड़ा एक्शन प्लान है। हमें निवेश बढ़ाना होगा। SDG के लक्ष्यों को पाने के लिए एक साथ आना होगा। भारत अपने एक्सपीरियंस साझा करेगा। हमारे प्रयास व्यापक, समावेशी, निष्पक्ष और सस्टनेबल होने चाहिए।"
"भारत में डिजिटलीकरण में एक क्रांतिकारी परिवर्तन"
पीएम ने कहा, "डिजिटलीकरण की दुनिया में भारत एक क्रांतिकारी परिवर्तन लाया है। जहां तकनीक का इस्तेमाल लोगों को सशक्त बनाने में किया जा रहा है। यही नहीं, हम भारत में नदियों और पेड़ों का सम्‍मान और पूजा करते हैं।"
पीएम ने विदेशी डेलिगेट्स को बताया कि भारत में हमने 100 से ज्यादा आकांक्षी जिलों को चुना है। ये विकासशील जिले थे। इनमें लोगों का जीवन बेहतर हो रहा है।
एस जयशंकर बोले- ग्लोबल साउथ का विकास दुनिया के लिए बेहद जरूरी है
वाराणसी में सोमवार को डेलीगेट्स के साथ पंडित दीन दयाल हस्तकला संकुल में डेवलपमेंट मिनिस्टर्स के बीच बहुपक्षीय और द्विपक्षीय वार्ता हुई। बैठक खत्म होने के बाद विदेश मंत्री एस जयशंकर ने प्रेस ब्रीफिंग की। विदेश मंत्री ने कहा कि ग्लोबल साउथ देशों की चिंताओं और मुद्दों को समझना होगा। अगर उनकी कोई सुनेगा नहीं तो फिर वे G-20 देश के रहते हुए भी काफी दबे-कुचले रहेंगे। ग्लोबल साउथ में कुल 125 देश इसमें शामिल हैं। आज वाराणसी में हमने उनकी बात को G-20 के 200 डेलीगेट्स के सामने रखें।
इनमें से कई देश ऐसें हैं जो कि ग्लोबल साउथ के बहुत से देश अपना कर्ज ही नहीं दे पाए। अगर इन देशों में व्यापक समस्याएं हैं तो फिर इनके लिए G-20 देशों वाले नियम-कानून नहीं हो सकते। ये नहीं चलेगा। G-20 के देश भी इसे समझना चाहते हैं। नरेंद्र मोदी जैसे प्रधानमंत्री इस पर जरूर आवाज उठाएंगे। ऐसा होगा तो दुनिया पर इसका असर होगा। इसे हम अब जमीन पर उतारेंगे। ग्लोबल साउथ का विकास दुनिया के लिए बेहद जरूरी है।
विदेशी डेलीगेट्स बोले- हम नहीं भूल सकेंगे गंगा आरती
विदेश मंत्री ने बताया कि G-20 के सदस्य देशों के सदस्य कल गंगा आरती देख काफी चकित थे। हम जब लौट कर अपने देश में जाएंगे तो हमारे दिमाग में गंगा आरती का भव्य चित्र हमेशा याद आएगा। यह अब तक का सबसे अलग अनुभव रहा।
योगी आदित्यनाथ को इस शिखर सम्मेलन को कराने के लिए बेहद आभार। उन्होंने कई डेलीगेट्स से मुलाकात भी की। SDG फाइनेंशिंग गैप एक बड़ा मसला है। इस पर बैठक में चर्चा हुई।
विदेश मंत्री एस. जयशंकर ने G-20 के वादे गिनाए
सोमवार को सम्मेलन की शुरुआत में विदेश मंत्री एस. जयशंकर ने G-20 के वादे गिनाए। उन्होंने कहा कि 2030 तक के एजेंडा में निर्धारित लक्ष्यों को कैसे पाया जाए। इसके बारे में बताया। उन्होंने कोरोन काल का एग्जाम्पल भी दिया।
दो सेशन में होंगी बैठकें
G-20 सम्मेलन में सोमवार को दो मुख्य सेशन होंगे।
बैठक के बाद सभी डेलीगेट्स संकुल स्थित ट्रेड फैसलिटी सेंटर (TFC) में बने टेक्सटाइल म्यूजियम का टूर करेंगे। यहां पर बनारस के प्राचीन उत्पादों के बारे में जानकारियां लेंगे।
ये भी पढ़ेंः
विदेश मंत्री ने पत्नी के साथ की गंगा आरती, G-20 के डेलीगेट्स भी रहे मौजूद
वाराणसी में रविवार से G-20 सम्मेलन का आगाज हो रहा है। विदेश मंत्री एस जयशंकर रविवार शाम को पत्नी के साथ दशाश्वमेध घाट पहुंचे। वे गंगा आरती में शामिल हुए। उनके साथ G-20 में शामिल होने आए विदेशी डेलीगेट्स भी थे। सुरक्षा के कड़े इंतजाम किए गए थे। गंगा आरती के बाद जमकर आतिशबाजी भी की गई।
इससे पहले जयशंकर ने प्रबुद्धजनों से बातचीत की। उन्होंने कहा, "हमारी सरकार विदेशों में भी हिंदू मंदिरों का कायाकल्प कर रही है। आबूधाबी में बन रहा मंदिर इस साल के अंत में पूरा हो जाएगा। बहरीन और फ्रांस में भी मंदिर निर्माण की अनुमति मिल गई है।" पढ़ें पूरी खबर